stanford-oval/wikipedia huggingface dataset:
Sylvia Cheeseman

| Mitalit | Mitalit | Mitalit |  |
| --- | --- | --- | --- |
|  Sylvia Cheeseman |  Sylvia Cheeseman |  Sylvia Cheeseman |  |
Maa:   Yhdistynyt kuningaskunta
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Helsinki 1952 | 4×100 m |  |
Sylvia Cheeseman (19. toukokuuta 1929 Richmond) on brittiläinen pikajuoksija. Hän osallistui urallaan kaksiin olympialaisiin vuosina 1948 ja 1952. Hän saavutti olympiapronssia Helsingin olympialaisissa 1952 4 × 100 metrin viestissä. Hän osallistui kummassakin olympialaisissa myös 200 metrin yksilökilpailuun jääden Helsingissä puolivälieriin ja Lontoossa välieriin.
Syklinen laajennus

Syklisellä laajennuksella tarkoitetaan modernissa algebrassa Abelin laajennusta, jonka Galois'n ryhmä on syklinen. Jokaisen äärellisen kunnan äärellinen laajennus on syklinen.
Sukeltajaliitto

Sukeltajaliitto ry on vuonna 1956 perustettu suomalaisten sukellusseurojen kattojärjestö. Sukelluseuroja on Suomessa 143, ja niissä on noin 8 000 jäsentä (2021). Sukeltajaliitto toimii sukellusharrastuksen edunvalvojana Suomessa, kouluttaa sukelluskouluttajia ja -ohjaajia sekä julkaisee Sukeltaja-lehteä.
Sukeltajaliitto ry on Vapaaehtoisen pelastuspalvelun valmiusjärjestö.
Historia

Sukeltajaliiton perustava kokous pidettiin Helsingissä 5. elokuuta 1956. Liitto perustettiin ennen kuin yhtäkään rekisteröityä sukellusseuraa oli olemassa. Sukeltajaliiton alkuperäinen nimi oli Urheilusukeltajain Liitto ry. Nimi muutettiin vuonna 1965 Suomen Urheilusukeltajain Liitoksi ja vuonna 2004 nykyiseen muotoonsa.
Elokuussa 1956 perustettiin Helsinkiin Suomen ensimmäinen sukellusseura, Sammakkokerho, josta tuli Sukeltajaliiton ensimmäinen jäsen. Seura muutti nimensä samana vuonna muotoon Vedenalainen Kerho Barracuda ja vuonna 1957 Urheilusukeltajat ry:ksi.
Urheilusukeltajat ry oli pitkään liiton ainoa rekisteröity jäsen. Ensimmäisten vuosien toiminnassa ei tehty suurta eroa liiton ja sen ainoan jäsenseuran välillä. Aktiivit toimihenkilöt olivat samoja.
Hallinto

Sukeltajaliiton ylintä päätäntävaltaa käyttää vuosikokous, joita järjestetään vuosittain kaksi, toinen huhtikuussa ja toinen lokakuussa. Toimeenpanovaltaa käyttää hallitus, jonka alaisuudessa toimii Sukeltajaliiton toimisto Pitäjänmäellä Helsingissä. Liitolla on useita valiokuntia, jotka vastaavat eri sukelluslajien toiminnan järjestämisestä.
Talous

Sukeltajaliiton toimintaa rahoitetaan jäsenmaksuilla, koulutustoiminnasta saaduilla tuloilla, toiminnan osallistumismaksuilla sekä Opetus- ja kulttuuriministeriön myöntämällä avustuksella.
Sukeltajaliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 1 056 000 euroa. Vuosittainen tuki on ollut vuodesta 2023 lähtien 181 000 euroa.
Toiminta

Sukeltajaliitto järjestää toimintaa seuraavissa lajeissa:
laitesukellus
snorkkelisukellus
lasten ja nuorten toiminta
vapaasukellus
sukelluskalastus
uppopallo
räpyläuinti
Vapepa-sukellus
sukelluskuvaus
ensiapukoulutus
Toiminta > Sukeltaja-lehti

Sukeltajaliiton jäsenlehti, Sukeltaja, on ainoa suomalainen sukellusalan lehti. Se ilmestyy neljä kertaa vuodessa. Lehti käsittelee muun muassa sukellusharrastusta, seuratoimintaa, turvallisuusasioita, vesiluonto- ja ympäristöasioita sekä muita sukellukseen liittyviä aiheita.
Toiminta > Kansainvälinen toiminta

Sukeltajaliitto on täysivaltaisena jäsenenä kansallisten sukellusliittojen kattojärjestössä CMAS:ssa, CMAS Europessa, AIDA Internationalissa ja Euroopassa toimivien harrastussukellusorganisaatioiden järjestössä EUF:ssa.
Sukeltajaliitto tekee yhteistyötä pohjoismaisten liittojen kanssa ja seuraa alan kansainvälistä kehitystä osallistumalla kansainvälisiin tapahtumiin.
Aiheesta muualla

Sukeltajaliiton kotisivut
Urheilusukeltajat ry:n kotisivut
FC Kipparit

Seuran logo.
FC Kipparit on vuonna 2007 perustettu kokkolalainen jalkapalloseura. Se perustettiin KPV:n kakkosjoukkueen noustua Kakkoseen. Nousseen joukkueen nimi täytyi kuitenkin olla eri, koska palloliiton alaisissa saa olla vain yksi joukkue kultakin seuralta ja KPV:ltä sellainen oli jo Ykkösessä. Näin ollen FC Kipparit peri tämän Kakkosen C-lohkon sarjapaikan kaudeksi 2007. FC Kipparit pelasi ensimmäisen ottelunsa FC Kiistoa vastaan ja hävisi sen 1-2. Kippareiden historian ensimmäisen maalin teki Jussi Uusimäki. Seura putosi kauden päätteeksi takaisin Kolmoseen, mutta luopui kolmosen sarjapaikastaan.
Eternal Hails......

| Eternal Hails> ..... Darkthrone |
| --- | --- | --- |

Studioalbumin tiedot
 Julkaistu: 25. kesäkuuta 2021
 Tyylilaji: black metal
 Kesto: 42.02
 Levy-yhtiö: Peaceville
Listasijoitukset
  9. (albumilista)    1. (fyysinen albumilista)
Darkthronen muut julkaisut
| Old Star 2019 | Eternal Hails...... 2021 | Astral Fortress 2022 |
Eternal Hails...... on black metal -yhtye Darkthronen kahdeksastoista studioalbumi, joka julkaistiin  25. kesäkuuta 2021 levymerkillä Peaceville Records.
Kappaleet

His Master`s Voice – 7.17
Hate Cloak – 9.16
Wake of the Awakened – 8.24
Voyage to a North Pole Adrift – 10.01
Lost Arcane City of Uppakra – 7.02
Aiheesta muualla

Eternal Hails...... Discogsissa. (englanniksi)
Albumi Eternal Hails...... Encyclopaedia Metallum -sivustolla (englanniksi)
Supersport

Supersport tarkoittaa urheilullista moottoripyörää, joka on pienempi kuin superbike.
Supersportin moottori on tilavuudeltaan välillä 600 cc ja 1000 cc. Supersport pyörä on tarkoitettu kilpailuun, mutta rajoitettu sen verran että ovat katulaillisia. Nimessä on usein "RR" (Race Replica). Eroja on muun muassa istuma-asennossa ja painossa: supersportissa jalkatappien sijainti on kilpailuun suunniteltu kun taas urheilupyörässä istuma-asento on enemmän pystyssä.
Supersport-luokassa kilpaillaan Supersportin maailmanmestaruussarjassa, sekä muissa kansallisen tason sarjoissa:
AMA Supersport Championship
British Supersport Championship
Myös International Road Racing Championship -sarjassa ajetaan supersport-pyörillä.
Supersport voi viitata myös tiettyihin moottoripyörämalleihin kuten Ducati Supersport.
Suomies

Suomies on pieni kylä Uudellamaalla. Se kuuluu osittain Nurmijärvelle ja osittain Hyvinkäälle. Kylässä sijaitsee oma kyläkoulu, Suomiehen koulu.
Aiheesta muualla

Suomies.fi (Arkistoitu – Internet Archive) - kylän omat kotisivut
Fletcher vastaan Peck

Fletcher vastaan Peck (engl. Fletcher v. Peck) on Yhdysvaltain korkeimman oikeuden vuonna 1810 antama päätös, joka toimii ennakkotapauksena korkeimman oikeuden oikeudelle kumota osavaltioiden lakeja Yhdysvaltain perustuslain vastaisina.
Kyseessä oli vuonna 1795 tehty maakauppa, jossa georgialaiset kansanedustajat myivät 35 miljoonaa eekkeriä (noin 140 000 km²) maata yksityisille ostajille, jotka myivät maata edelleen. Alkuperäinen kauppahinta oli 1,5 senttiä eekkeriltä. Kyseessä oli Yazoo-nimellä tunnettu alue, joka oli nykyisten Alabaman ja Mississippin alueilla. Kävi ilmi, että suurin osa kaupan puolesta äänestäneistä edustajista oli lahjottu, ja seuraavana vuonna osavaltion uusi parlamentti sääti lain, jolla kauppa kumottiin. John Peck oli ostanut kyseessä olevaa maata kolmannelta osapuolelta ja myynyt sitä edelleen Robert Fletcherille sillä lupauksella, että vuoden 1796 laki ei koskenut maata. Näin ei kuitenkaan ollut, ja Fletcher haastoi Peckin oikeuteen. Liittovaltion tuomioistuin päätti tapauksen Peckin hyväksi, jolloin Fletcher valitti siitä korkeimpaan oikeuteen.
Oikeus päätti äänin 4–1 (tuomareita oli seitsemän, joista kaksi ei osallistunut tapauksen käsittelyyn), että kaupan mitätöinyt laki oli vastoin perustuslain sopimuspykälää (Contract Clause), ja se kumottiin. Vaikka alkuperäiseen kauppaan oli liittynyt korruptiota, olivat Peckin tekemät kaksi kauppaa laillisia. Oikeuden lausunnon kirjoittaneen oikeuden puheenjohtajan John Marshallin mukaan oikea tapa puuttua korruptioon oli äänestäminen, ja tapauksessa oli kyse vain omistusoikeudesta, johon ei voitu puuttua lainsäädännöllä.
Aiheesta muualla

Chief Justice John Marshall: Fletcher v. Peck, 10 U.S. (6 Cranch) 87, 3 L. Ed. 162 (Arkistoitu)  February Term, 1810. The University of Tulsa:  Supreme Court of the United States. Viitattu 11.11.2009. (englanniksi)
FC Koper

Football Club Koper on slovenialainen jalkapalloseura Koperin kaupungista. Se pelaa Slovenian korkeimmalla sarjatasolla Slovenian jalkapalloliigassa. Seura pelaa kotiottelunsa Bonifika Stadiumilla. Koper on voittanut Slovenian mestaruuden kertaalleen. Tämä tapahtui kaudella 2009–2010. Slovenian Cupin Koper on voittanut kolmesti: 2006, 2007 ja 2015. Slovenian Supercupin Koper on voittanut 2011 ja 2016.
Koper on pelannut useana vuonna Euroopan sisäisissa turnauksissa. Ensimmäisen kerran se pelasi UEFA Intertoto Cupissa 2002. Intertoto Cupissa Koper on parhaimmillaan ollut välierissä kaudella 2003. Mestarien liigassa seura on pelannut kaudella 2010–2011, jolloin se hävisi toisella karsintakierroksella kroatialaiselle Dinamo Zagrebille yhteismaalein 5–4, vaikka voitti kotiottelunsa 3–0. Eurooppa-liigassa tai sen edeltäjässä Uefa Cupissa seura ei ole edennyt toista karsintakierrosta pidemmälle.
Sleeping with Sirens

| Sleeping with Sirens |
| --- | --- |

 Sleeping with Sirens vuonna 2013
Tiedot
Toiminnassa:  2009–
Tyylilaji:  post-hardcore, pop rock, vaihtoehtorock
Kotipaikka:  Orlando, Florida, Yhdysvallat
Laulukieli:  englanti
Jäsenet:  Kellin Quinn, laulu, kosketinsoitin ja musiikkiohjelmointi   Gabe Barham, rummut   Jack Fowler, rytmikitara   Justin Hills, bassokitara   Nick Martin, kitara  
Levy-yhtiö:  Rise Records
Aiheesta muualla
Kotisivut
Infobox OKNimi-testi OK: 
Sleeping with Sirens on vuonna 2009 perustettu yhdysvaltalainen post-hardcore-yhtye Orlandosta, Floridasta. Nykyiseen kokoonpanoon kuuluvat Kellin Quinn (laulu, kosketinsoittimet, musiikkiohjelmointi), Justin Hills (bassokitara), Jack Fowler (rytmikitara), Gabe Barham (rummut) ja Nick Martin (kitara).
Jäsenet > Nykyiset jäsenet

Kellin Quinn (2009-) - laulu, kosketinsoittimet ja musiikkiohjelmointi
Justin Hills (2009-) - bassokitara
Gabe Barham (2009-) - rummut
Jack Fowler (2011-) - rytmikitara
Nick Martin (2015-) - kitara
Jäsenet > Nykyiset jäsenet > Entiset jäsenet

Jesse Lawson: soolokitara, taustalaulu  (2010-2013)
Brian Calzini: laulu (2009)
Dave Aguliar: rytmikitara (2009)
Paul Russell: bassokitara (2009)
Alex Kaladjian: rummut (2009)
Brandon McMaster: soolokitara (2009–2010)
Nick Trombino: rytmikitara, taustalaulu (2009–2010)
Diskografia > Albumit

With Ears to See and Eyes to Hear (2010)
Let's Cheers to This (2011)
Feel (2013)
Madness (2015)
Gossip (2017)
How It Feels To Be Lost (2019)
Diskografia > Livealbumit

Live and Unplugged (2016)
Diskografia > Demo/EP

Demo (omakustanne, 2009)
EP: If You Were a Movie, This Would Be Your Soundtrack (Rise, 2012)
Diskografia > Singlet

You Kill Me (In a Good Way) (With Ears to See and Eyes to Hear, 2010)
If I'm James Dean, You're Audrey Hepburn (With Ears to See and Eyes to Hear, 2010)
With Ears to See, and Eyes to Hear (With Ears to See and Eyes to Hear, 2010)
Do It Now Remember It Later (Let's Cheers to This, 2011)
Fire (Let's Cheers to This, 2011)
If You Can't Hang (Let's Cheers to This, 2011)
A Trophy Father's Trophy Son (Let's Cheers to This, 2011)
Stomach Tied In Knots (If You Were a Movie, This Would Be Your Soundtrack, 2012)
Roger Rabbit (If You Were a Movie, This Would Be Your Soundtrack, 2012)
Don't You Ever Forget About Me (2012)
Dead Walker Texas Ranger (2012)
Low (2013)
Alone (2013)
Congratulations (2013)
Kick Me (2014)
We Like It Loud (2015)
Go Go Go (2015)
The Strays (2015)
Better Off Dead (2015)
Legends (2017)
Empire to Ashes (2017)
Cheers (2017)
Trouble (2017)
Christmas on the Road (2017)
Leave It All Behind (2019)
Break Me Down (2019)
Agree to Disagree (2019)
Diskografia > Musiikkivideot

If I'm James Dean, Then You're Audrey Hepburn (2009)
With Ears to See and Eyes to Hear (2010)
If You Can't Hang (2011)
Do It Now Remember It Later (2012)
Roger Rabbit (2012)
Alone (2013)
Congratulations (2013)
Kick me (2014)
Go Go Go (2015)
The Strays (2015)
Better Off Dead (2015)
Gold (2016)
Leave It All Behind (2019)
Etapit 12–21 Espanjan ympäriajossa 2009

Espanjan ympäriajon 2009 etappien 12–21 tulokset ja etappien jälkeiset kokonaistilanteet.
Suomihiphoppia Vol. 1

| Suomihiphoppia Vol>  1 V/A |
| --- | --- | --- |

Kokoelmalevyn tiedot
 Julkaistu: 2003
 Formaatti: CD
 Tyylilaji: hip hop, rap
 Kesto: 71.23
 Levy-yhtiö: Warner Music Finland
Suomihiphoppia-sarjan muut julkaisut
|   | Suomihiphoppia Vol. 1 2003 | Suomihiphoppia Vol. 2 2003 |
Suomihiphoppia Vol. 1 on Warnerin Suomihiphoppia-levysarjan ensimmäinen osa, joka julkaistiin vuonna 2003. Kappaleet ”Uusi päivä”, ”Allah ja Jahve” ja ”TK-trippi” julkaistiin ensimmäistä kertaa tällä kokoelmalla.
Suomihiphoppia Vol. 1 oli Suomen virallisen kokoelmalistan myydyin levy viikoilla 25, 28 ja 30–33. Yhteensä albumi pysyi listalla 16 viikkoa.
Albumi saavutti kultalevyn rajan vuonna 2003.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Esittäjä | Kesto |  |  |  |  |  |  |
| 1. | Uusi päivä | Kapasiteettiyksikkö | 4.13 |  |  |  |  |  |  |
| 2. | Allah ja Jahve | Mariska | 4.27 |  |  |  |  |  |  |
| 3. | Entinen | Ezkimo feat. Anna Kuoppamäki | 4.05 |  |  |  |  |  |  |
| 4. | Beibe | Fintelligens feat. Uniikki | 3.39 |  |  |  |  |  |  |
| 5. | A.n.t.e.e.x.i | Mariska | 5.25 |  |  |  |  |  |  |
| 6. | Kunnianhimo | Pikku G | 4.18 |  |  |  |  |  |  |
| 7. | Chillaa meiä kanssa (Sisältää samplen Keni Burken kappaleesta "All Night".) | Seremoniamestari | 3.57 |  |  |  |  |  |  |
| 8. | Pesäst pesään | Skandaali | 3.25 |  |  |  |  |  |  |
| 9. | Pelaa dominoo | Urbaanilegenda feat. The O | 3.20 |  |  |  |  |  |  |
| 10. | Operaatio RDN | Rockin da North | 3.29 |  |  |  |  |  |  |
| 11. | Kaikki tietää | Fintelligens | 4.10 |  |  |  |  |  |  |
| 12. | Pelkkää viihdettä | Rockin da North | 3.40 |  |  |  |  |  |  |
| 13. | A-ay | Kapasiteettiyksikkö feat. Diaz | 3.18 |  |  |  |  |  |  |
| 14. | Mutsin luona | Flegmaatikot | 3.08 |  |  |  |  |  |  |
| 15. | 4 elementtii | Kapasiteettiyksikkö feat. Avain | 4.41 |  |  |  |  |  |  |
| 16. | Mä en jaksa | Ritarikunta | 4.03 |  |  |  |  |  |  |
| 17. | TK-trippi | Toinen Kanava | 4.01 |  |  |  |  |  |  |
| 18. | Viskit ja rommit | Lord Est | 4.04 |  |  |  |  |  |  |
Five Nights at Freddy’s: The Silver Eyes

| Five Nights at Freddy's: The Silver Eyes |
| --- | --- |

Alkuperäisteos
Kirjailija:  Scott Cawthon Kira Breed-Wrisley
Genre:  Kauhu Jännitys
Kustantaja:  CreateSpace Scholastic
Julkaistu:  17. marraskuuta 2015
ISBN:  978-1338134377

Seuraava:  Five Nights at Freddy's: The Twisted Ones
Löydä lisää kirjojaKirjallisuuden teemasivulta
Five Nights at Freddy's: The Silver Eyes on vuonna 2015 julkaistu kauhuromaani, jonka ovat kirjoittaneet Scott Cawthon ja Kira Breed-Wrisley. Se perustuu Cawthonin luomaan Five Nights at Freddy's -pelisarjaan.
Tarina

Tarina sijoittuu kymmenen vuotta Freddy Fazbear's Pizzan murhien jälkeen. Charlotte palaa kotikaupunkiinsa Hurricaneen saattaakseen yhteen vanhat lapsuudenystävänsä. Hänen isänsä oli Freddy Fazbear's Pizzan omistaja, ja hän oli rakentanut kaikki sen maskottirobotit. Charlie ja hänen ystävänsä palaavat uteliaisuuttaan vanhaan pizzeriaan. Se on piilossa ja eristyksissä, mutta on yhä toiminnassa. He onnistuvat pääsemään pizzerian sisälle. Maskotit, jotka ennen viihdyttivät lapsia, omaavat nyt murhanhimoisen käytöksen ja synkän salaisuuden.
Aiheesta muualla

Five Nights at Freddy's Wiki
Five Nights at Freddy's: The Novel Wiki
Five Nights at Freddy’s -pelisarja
| --- | --- |
Pääsarja::  Five Nights at Freddy’s (2014) • Five Nights at Freddy’s 2 (2014) • Five Nights at Freddy’s 3 (2015) • Five Nights at Freddy’s 4 (2015) • Five Nights at Freddy’s: Sister Location (2016)  Freddy Fazbear’s Pizzeria Simulator (2017) • Ultimate Custom Night (2018) • Five Nights at Freddy’s: Help Wanted (2019) • Five Nights at Freddy’s: Security Breach (2021) • Five Nights at Freddy’s: Help Wanted 2 (2023) •
Spin-off-pelit::  FNaF World (2016) • Five Nights at Freddy’s: Special Delivery (2019) • Freddy in Space 2 (2019) • Security Breach: Fury’s Rage (2021) • Freddy in Space 3: Chica in Space (2023) • Five Nights at Freddy's: Into the Pit (2024) •
Muuta::  Five Nights at Freddy’s (2014) • Five Nights at Freddy’s: The Silver Eyes (2015) • Five Nights at Freddy’s: The Twisted Ones (2017) • Five Nights at Freddy’s: The Fourth Closet (2018) • Five Nights at Freddy’s (elokuva) (ääniraita) (2023)
Eternal Wheel of Time and Space

| Eternal Wheel of Time and Space Noora Louhimo |
| --- | --- | --- |

Studioalbumin tiedot
 Julkaistu: 5. maaliskuuta 2021
 Levy-yhtiö: Ranka Kustannus
Listasijoitukset
  15. (albumilista)    1. (fyysinen albumilista)
Beast In Blackin muut julkaisut
|   | Eternal Wheel of Time and Space 2021 |   |
Eternal Wheel of Time and Space on Noora Louhimon studioalbumi, joka julkaistiin 5. maaliskuuta 2021 levymerkillä Ranka Kustannus.
Albumin julkaisukonsertti esitettiin suoratoistona 19. maaliskuuta 2021 G Livelabista Tampereelta.
Kappaleet

Eternal Wheel of Time and Space – 6.44
Valkyrie – 4.22
All These Yesterdays – 4.08
Piece of Your Love – 4.18
New You – 5.08 (duetto Pekka V. Louhimon kanssa)
Intro (Last in Line) – 1.04
Last in Line – 3.15
Sinner on the Floor – 5.20
If I was your Woman – 4.20
Urban Life – 4.48
Piece of My Heart – 5.19
CODA – 7.37
Relax – 3.57
Kokoonpano

Noora Louhimo – laulu
Samuli Erkkilä – kitara
JC Halttunen – kitara
AP Kauppinen – basso
Juuso Raatikainen – rummut
Arvostelu

Soundi:
Suomen postcrossingyhdistys

Suomen postcrossingyhdistys ry on 24. lokakuuta 2015 perustettu suomalainen postcrossing-harrastajien yhdistys. Yhdistyksen tarkoitus on sääntöjensä mukaan edistää postcrossingin harrastusta Suomessa, lisätä jäsenten välistä vuorovaikutusta, edistää harrastukseen liittyvää tiedonsaantia tiedotus- ja julkaisutoiminnan avulla ja olla yhteistyössä muiden harrastukseen liittyvien koti- ja ulkomaisten järjestöjen, yritysten ja toimijoiden kanssa. Yhdistyksen nimi on ruotsiksi Finlands postcrossingförening rf, ja englanniksi Finnish Postcrossing Friends Association.
Yhdistys on maailman ensimmäinen virallisesti rekisteröity kansallinen postcrossing-harrastajien yhdistys.
Yhdistys järjestää tapaamisia ja tutustumiskäyntejä postikortteihin, postikorttitaiteeseen ja postinvälitykseen liittyviin yrityksiin ja tapahtumiin.
Yhdistys on Hämeenlinnan Verkatehtaalla vuosittain järjestettävän Korttien Tarinat – postikorttifestivaalin pääjärjestäjä.
Suomen postcrossingyhdistyksen jäseneksi voi liittyä kuka tahansa aktiivinen postcrossing-harrastaja, joka hyväksyy yhdistyksen tarkoituksen ja säännöt. Vuoden 2023 lopussa yhdistyksessä oli lähes 700 maksanutta jäsentä.
Yhdistyksen johdossa toimii hallitus, johon kuuluu puheenjohtaja ja 4–10 varsinaista jäsentä, sekä 0–10 varajäsentä.
Vuoden taiteilija

Suomen postcrossingyhdistys ry valitsee vuosittain Vuoden taiteilijan. Vuoden taiteilijaksi voidaan valita henkilö tai taho, jolla on tunnettua postikorttituotantoa Suomessa. Vuoden taiteilijan valinnassa voidaan huomioida myös esimerkiksi säätiöt (edesmenneiden taiteilijoiden osalta) ja työ- tai tuotantoryhmät. Yhdistyksen jäsenkortti on vuoden taiteilijan kuvittama.
Vuoden taiteilija > Suomen postcrossingyhdistyksen vuoden taiteilijat

2016 Inge Löök
2017 Virpi Pekkala
2018 Hannu Hautala
2019 Minna Lehväslaiho
2020 Taneli Eskola
2021 Minna L. Immonen
2022 Niclas Nordlund
2023 Martta Wendelin
2024 Katja Saario
Vuoden postcrossaaja

Suomen postcrossingyhdistys ry on vuodesta 2017 alkaen nimennyt vuosittain Vuoden postcrossaajan. Vuoden postcrossaajaksi voidaan nimetä taho, tai henkilö, joka on toimillaan tai teoillaan edistänyt postcrossing-harrastuksen, tai Suomen postcrossingyhdistyksen, tunnettuutta positiivisella tavalla Suomessa.
Vuoden postcrossaaja > Suomen postcrossingyhdistyksen vuoden postcrossaajat

2017 Postimuseo
2018 Markku Laakso
2019 Åland Post Frimärken
2020 Kaija Tervo, Papermark Oy
2022 Tommi Kantola, Posti
Puheenjohtajat

Marko Kulmala 2015–2017
Kati Laasonen 2017–2018
Marko Kulmala 2018–2019
Hilkka Yletyinen 2020–2021, 2022–06/2023
Sanna Niemi 06/2023-11/2023
Minna Keränen-Kultanen 11/2023-
Aiheesta muualla

Suomen postcrossingyhdistys ry:n kotisivut
Sylvia Bongo Ondimba

Sylvia Bongo Ondimba
Sylvia Bongo Ondimba, o.s. Valentin, (s. 11. maaliskuuta 1963 Pariisi, Ranska) on Gabonin presidentin Ali Bongo Ondimban puoliso.
Sylvia Valentin oli juuri syntynyt, kun hänen vanhempansa muuttivat Doualaan Kameruniin töihin. Suurimman osan lapsuudestaan hän vietti Kamerunissa. Vuonna 1974 perhe muutti Gaboniin.
Ali Bongo Ondimba tapasivat vuonna 1988 ja solmivat avioliiton vuonna 1989. Pariskunta on adoptoinut neljä lasta. Vuonna 1990 Sylvia Bongo Ondimpa perusti oman yrityksen, omaisuudenhoitoyritys Alliance S.A.:n. Hän johtaa myös Gabonin suurinta kiinteistöyritystä. Hänen puolisostaan tuli Gabonin valtionpäämies vuonna 2009. Sitä ennen Ali Bongo Ondimba oli maan edellisen presidentin, isänsä, Omar Bongon hallinnon ministeri ja armeijan komentaja.
Sylvia Bongo Ondimba tekee hyväntekeväisyystyötä oman säätiönsä kautta. Perheen elämäntyyliä on laajalti arvosteltu. Bongojen väitetään omistavan useita loistoautoja ja 39 huvilaa Ranskassa. Sylvia Bongo Ondimba on kiistänyt säätiöönsä liittyvän korruptiota tai valtion varojen kätkemistä.
11. lokakuuta 2023 hän sai pidätysmääräyksen ja vangittiin.
Aiheesta muualla

Etusivu Fondation Sylvia Bongo Ondimba. Viitattu 20.12.2020. (ranskaksi)
Ondimba, Sylvia Bongo: The world must support its widows The Guardian.  23.6.2011. Viitattu 20.12.2020. (englanniksi)
Superstar (täsmennyssivu)

Superstar tarkoittaa seuraavia:
Superstar, laskettelurinne Vermontissa Yhdysvalloissa
SuperStar, arabialainen TV-ohjelma
M/S Pascal Lota (aik. M/S Superstar), matkustaja-autolautta
M/S Celestyal Crystal (aik. M/S Superstar Taurus), risteilyalus
Süper Star, sävellys
Wayne Coleman, showpainija, kehänimeltään Superstar Billy Graham
Superstar, Adidaksen valmistama kenkämalli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Superstar”, voi hakea sivunnimihaulla, laajalla sivunnimihaulla tai tekstihaulla.
Superstition

| ”Superstition” Stevie Wonder |
| --- | --- | --- |

Singlen tiedot
 Albumilta: Talking Book
 Julkaistu: 24. lokakuuta 1972
 Formaatti: 7” vinyyli
 Tuottaja(t): Stevie Wonder
 Tyylilaji: funk
 Kesto: 04.26
 Levy-yhtiö: Tamla
Muut kannet
 Espanjan painos
Stevie Wonderin muut singlet
| ”Keep on Running” 1972 | ”Superstition” 1972 | ”You Are the Sunshine of My Life” 1973 |
Superstition on Stevie Wonderin kirjoittama, tuottama, esittämä ja sovittama funk-kappale. Hän levytti sen Motown Recordsille vuonna 1972.
Superstition julkaistiin alun perin Talking Book -albumilla. Se julkaistiin myös singlenä, joka nousi Yhdysvalloissa myyntilistan ykkössijalle ja Britanniassa nelossijalle.
Kappaleesta on tehty useita cover-versioita, tekijöinä muun muassa Melvin Van Peebles, Raven-Symone, Stevie Ray Vaughan ja Widespread Panic. Rolling Stone -lehti arvioi kappaleen vuonna 2021 kaikkien aikojen 12. parhaaksi musiikkikappaleeksi.